**Aneks 1**

**Registri i vrste predmeta**

**1. Korišćenje registara u ISUP-u**

Elektronsko vođenje sudskih predmeta (u ISUP-u) vrši se u skladu sa uputstvima odobrenim od SSK-a.

**2. Ručno vođenje registara**

1. Ručno vođenje registara od strane suda obavlja se paralelno sa elektronskim vođenjem registara u ISUP-u.

2. Zamena ručnog vođenja registara sprovodi se odlukom SSK-a, nakon što su ispunjeni uslovi za potpunu digitalizaciju registara.

3. Vrste ručno vođenih registara nalaze se u aneksu ove uredbe.

**2.1 Ručno vođenje sudskih registara u Vrhovnom sudu na osnovu vrste predmeta**

Vrhovni sud vodi registre za sledeće predmete:

**- GjPSH** (Za prijem sudskih spisa): ovaj registar evidentira prijem svakog spisa iz vani, poput: tužbe, predloga, zahteva, podneska i svake vrste predmeta koji se dostavlja sudu.

**- GjA** (Sudska administracija): ovaj registar evidentira sve spise koji ne mogu da se unesu u redovne registre, a koje izdaje predsednik suda, kao i različiti odgovori koje sudska administracija vraća administrativnim putem. To su:

a) spisi organizacione prirode;

b) pružanje pravne pomoći;

c) sudije porotnici;

d) prevodioci i veštaci;

e) izuzeća, delegiranje sudija;

f) izveštaji;

g) razno.

**- PML** (Zahtev za zaštitu zakonitosti - krivična oblast) - ovaj registar evidentira zahteve za zaštitu zakonitosti u krivičnim pitanjima, koje podnosi stranka ili tužilac.

**- PZD** (Smanjenje kazne za krivično delo); u ovom registru evidentiraju se zahtevi za smanjenje kazne koje podnosi stranka.

- **Rev I & Rev II** (Revizija I i Revizija II) - u ovom registru evidentiraju se zahtevi za reviziju, koje podnosi nezadovoljna stranka, gde su prvostepeni sud opštinski/ osnovni sudovi i okružni/ apelacioni sud.

- **KML** (Zahtev za zaštitu zakonitosti - prekršajna pitanja) - u ovom registru evidentiraju se zahtevi za zaštitu zakonitosti u prekršajnim pitanjima koje podnosi tužilac.

**- CML** (Zahtev za zaštitu zakonitosti - građanska pitanja) - u ovom registru evidentiraju se zahtevi za zaštitu zakonitosti u građanskim pitanjima koje podnosi državni tužilac.

**- CPP** (Ponavljanje parničnog postupka) - u ovom registru evidentiraju se zahtevi za ponavljanje parničnog postupka koje podnosi stranka.

**- ERev** (Revizija privrednog postupka) - u ovom registru evidentiraju se zahtevi za reviziju predmeta iz Privrednog odeljenja.

**- EML** (Zahtev za zaštitu zakonitosti - privredna pitanja) - u ovom registru evidentiraju se zahtevi državnog tužioca za zaštitu zakonitosti u predmetima koji dolaze iz Privrednog odeljenja Apelacionog suda.

**- ARJ** (Vanredno preispitivanje upravnog postupka) - u ovom registru evidentiraju se zahtevi za vanredno preispitivanje upravnih predmeta.

**- APP** (Preispitivanje upravnog postupka) - u ovom registru evidentiraju se zahtevi podneti od stranke za ponavljanje postupka protiv odluke Vrhovnog suda

**- AML** (Zahtev za zaštitu zakonitosti - upravna pitanja) - u ovom registru evidentiraju se zahtevi za zaštitu zakonitosti koje podnosi državni tužilac protiv odluka Vrhovnog suda u upravnim predmetima.

**- MGJ** (Sudska zaštita) - u ovom registru evidentiraju se zahtevi za sudsku upravnu zaštitu.

**- ARev** (Upravna revizija) - u ovom registru evidentiraju se zahtevi za reviziju protiv odluka Vrhovnog suda.

**- UGJK** (Poverljiv nalog suda) - u ovom registru evidentiraju se zahtevi koje podnosi Obaveštajna agencija Kosova.

**- AC-AKP** (Žalbe Kosovske agencije za imovinu) - u ovom registru evidentiraju se:

a) zahtevi za vlasništvo nad privatnom nepokretnom imovinom, uključujući poljoprivrednu i poslovnu imovinu; i

b) zahtevi u vezi sa pravima korišćenja privatne nepokretne imovine, uključujući poljoprivrednu i poslovnu imovinu, kada podnosilac zahteva trenutno nije u stanju da uživa svoja imovinska prava.

- **Za arhiv**: u ovom registru evidentiraju se:

a) prijem predmeta u arhivi; i

b) kretanje predmeta van arhive.

**2.2 Ručno vođenje sudskih registara Specijalne komore**

Specijalna komora Vrhovnog suda vodi sudske registre za sledeće predmete:

- **GjPSH** (Za prijem sudskih spisa); u ovom registru evidentiraju se prijem svakog spoljnog spisa, poput: tužbe, predloga, zahteva, podneska i svake vrste predmeta koji se dostavlja sudu.

- **GjA** (Sudska administracija); u ovom registru evidentiraju se svi spisi koji se ne mogu registrovati u redovne registre, a koje izdaje predsednik suda, kao i različiti odgovori koje sudska administracija vraća administrativnim putem. To su:

a) Spisi organizacione prirode;

b) pružanje pravne pomoći;

c) sudije porotnici;

d) prevodioci/ tumači i veštaci;

e) izuzeća, delegiranje sudija;

f) izveštaji;

g) razno.

**C – I:** U ovom registru evidentiraju se tužbe o privatizaciji;

**C – II:** U ovom registru evidentiraju se žalbe na listu zaposlenih;

**C – III:** U ovom registru evidentiraju se tužbe o vlasništvu;

**C – IV:** U ovom registru evidentiraju se tužbe likvidacije;

**C – V:** U ovom registru evidentiraju se predmeti reorganizacije;

**CA – I:** U ovom registru evidentiraju se žalbe protiv rešenja Specijalne komore;

**CA – II:** U ovom registru evidentiraju se žalbe protiv rešenja drugih sudova.

**CN** (Razni, građanski); u ovom registru evidentiraju se zahtevi za povlačenje predmeta i razmatranje različitih zahteva stranaka.

**- Za arhiv:** u ovom registru evidentiraju se:

a) prijem predmeta u arhivi; i

b) kretanje predmeta van arhive.

**2.3 Ručno vođenje sudskih registara Apelacionog suda na osnovu vrste predmeta**

Apelacioni sud vodi registre za predmete:

- **GjPSH** (Za prijem sudskih spisa) - u ovom registru evidentira se prijem svakog spoljnog spisa, poput: tužbe, predloga, zahteva, podneska i svake vrste predmeta koji se dostavlja sudu.

**- GjA** (Sudska administracija) - u ovom registru evidentiraju se svi spisi koji se ne mogu registrovati u redovne registre, a koje izdaje predsednik suda, kao i različiti odgovori koje sudska administracija vraća administrativnim putem. To su:

a) Spisi organizacione prirode;

b) pružanje pravne pomoći;

c) sudije porotnici;

d) prevodioci/ tumači i veštaci;

e) izuzeća, delegiranje sudija;

f) izveštaji;

g) razno.

**- PA 1** (Krivična žalba) - u ovom registru evidentiraju se sve krivične žalbe protiv presuda Osnovnog suda.

**- PA2** (Žalba za treći krivični stepen) - u ovom registru evidentiraju se žalbe protiv drugostepenih presuda, odnosno onih koje sadrže kapitalne kazne zatvora u trajanju od preko 20 godina.

- **PAKR** (Krivična žalba za teška krivična dela) - u ovom registru evidentiraju se svi krivični predmeti sa žalbom protiv presude odeljenja za teška krivična dela osnovnih sudova.

- **PN** (Razno, krivično) - u ovom registru evidentiraju se svi predmeti koji ne mogu da se registruju u redovni registar krivične oblasti, kao i

a) zahtev za odlaganje izvršenja kazne;

b) zahtev za izuzeće sudija koji dolaze od Osnovnog suda.

c) delegiranje nadležnosti sa jednog suda u drugom.

**- PAM** (Krivična žalba za maloletnike) - u ovom registru evidentiraju se sve žalbe protiv presuda/ rešenja Osnovnih sudova Kosova za predmete koje predviđa Krivični zakon Kosova za maloletnike.

- **CA** (Građanska žalba) - u ovom registru evidentiraju se svi građanski predmeti sa žalbom protiv presuda/ rešenja Osnovnog suda.

- **CN** (Građanski - razni) - u ovom registru evidentiraju se svi predmeti koji ne mogu da se registruju u redovnim registrima građanske oblasti, kao i:

a) zahtevi za delegiranje nadležnosti;

b) zahtevi za izuzeće sudija.

- **EA** (Privredna žalba) - u ovom registru evidentiraju se sve privredne žalbe protiv odluka privrednog odeljenja Osnovnog suda.

- **EN** (Privredni - razni) - u ovom registru evidentiraju se svi predmeti koji ne mogu da se registruju u redovnim registrima privredne oblasti, kao i:

a) zahtevi za sukob teritorijalne nadležnosti, i

b) zahtevi za izuzeće sudija.

- **AA** (Upravna žalba) - u ovom registru evidentiraju se žalbe podnete protiv upravnih odluka donetih od strane upravnog odeljenja Osnovnog suda.

-**AN** (Upravni - razni) - u ovom registru evidentiraju se svi predmeti koji ne mogu da se registruju u redovnim registrima upravne oblasti, kao i:

a) zahtevi za sukob teritorijalne nadležnosti, i b) zahtevi za izuzeće sudija.

- **KA** (Žalbe za prekršaj) - u ovom registru evidentiraju se sve žalbe protiv prvostepene odluke u osnovnim sudovima.

- **KN** (Prekršajni - razni) - u ovom registru evidentiraju se svi predmeti koji ne mogu da se

registruju u redovnim registrima prekršajne oblasti, kao i:

a) zahtevi o sukobu teritorijalne nadležnosti, i

b) zahtevi za izuzeće sudija.

**- Za arhiv:** u ovom registru evidentiraju se:

a) prijem predmeta u arhivi; i

b) kretanje predmeta van arhive.

**2.4 Ručno vođenje sudskih registara Osnovnog suda na osnovu vrste predmeta**

Osnovni sudovi vode registre za predmete:

- **GjPSH** (Za prijem sudskih spisa) - u ovom registru evidentira se prijem svakog spoljašnjeg spisa, poput: tužbe, predloga, zahteva, podneska i svake vrste predmeta koji se dostavlja sudu.

- **GjA** (Sudska uprava) - u ovom registru evidentiraju se svi spisi koji ne mogu da se registruju u redovnim registrima, a koja izdaje predsednik suda, kao i različiti odgovori koje sudska administracija vraća administrativnim putem. To su;

a) spisi organizacione prirode;

b) pružanje pravne pomoći;

c) sudije porotnici;

d) prevodioci i veštaci;

e) izuzeća, delegiranje sudija;

f) izveštaji;

g) razno.

- **Apostil**: u ovom registru evidentiraju se sudska dokumenta za sertifikaciju, uključujući one, koja se šalju van Kosova, poput: presuda, rešenja, uverenja i jemstva.

- **PPr** (krivični prethodni) - u ovom registru evidentiraju se svi zahtevi za uvođenje bezbednosnih mera, kao što su:

a) pritvor ili kućni pritvor;

b) javljanje u stanici policije;

c) zahtev za pokretanje istrage.

- **PK** (Krivično veče) - u ovom registru evidentiraju se sve žalbe protiv odluke Prethodnog postupka sudije, kao:

a) zahtev za brisanje iz krivične evidencije;

b) zahtev za vanredno ublažavanje kazne;

c) zahtev za spajanje kazni;

d) predlog za produženje pritvora;

e) žalba protiv prvostepenog rešenja;

f) priznavanje inostranih krivičnih odluka.

- **PKM** (Krivično veće za maloletnike) - u ovom registru evidentiraju se:

a) žalbe protiv rešenja o određivanju pritvora maloletnika;

b) predlog tužilaštva za produženje pritvora maloletnika;

c) zahtev za prekid pritvora.

- **PKA** (Potvrđivanje krivične optužnice) - u ovom registru evidentiraju se sve optužnice i supsidijarni tužilac.

- **PPrM** (Prethodni krivični za maloletnike): u ovom registru evidentira se:

a) pritvor;

b) kući pritvor;

c) javljanje u policijsku stanicu zbog maloletničke delinkvencije;

c) rešenja za pokretanje pripremnog ročišta.

- **P** (Krivični predmeti) - u ovom registru evidentira se:

a) predlog optužnice;

b) potvrđene optužnice;

c) privatne tužbe;

d) supsidijarne tužbe.

- **PKR** (Krivični, teška krivična dela) - u ovom registru evidentiraju se svi krivični predmeti koji spadaju pod nadležnost Odeljenja krivičnih dela

- **PM** (Krivični za maloletnike) - u ovom registru evidentiraju se predlozi za izricanje obrazovnih mera za maloletne prestupnike.

- **PN** (Krivični, razni) - u ovom registru evidentiraju se zahtevi za:

a) izdavanje uverenja da nije pod istragom ili drugih različitih uverenja;

b) zvanični zapisnik o uviđaju sudije na licu mesta zločina;

c) iznošenje mišljenja veštaka,

d) različite krivične zahteve.

- **PED/ED/EDGJ** (Izvršenje krivičnih kazni/ alternativnih kazni/ novčanih kazni): u ovom registru evidentira se svaki predlog za izdržavanje kazne, nakon pravosnažnosti presuda Osnovnog suda i drugih sudova, za okrivljenog koji živi u sedištu dotičnog suda.

- **C** (Građanski predmeti) - u ovom registru evidentiraju se:

a) sporovi u bračnom i porodičnom odnosu;

b) sporovi oko nasleđa;

c) sporovi stvarnog prava;

d) sporovi na osnovu ugovora i pravnih radnji;

e) sporovi iz građevinske oblasti;

f) sporovi u vezi opština i sličnih usluga;

g) sporovi o nadoknadi štete;

h) sporovi u radnom odnosu i sporovi koji nisu sistematizovani pod gore navedenim sporovima.

- **CN** (Građanski - razni) - u ovom registru evidentiraju se:

a) oduzimanje i vraćanje sposobnosti za delovanje;

b) proglašenje nestalog lica mrtvim;

c) dokazivanje činjenice o smrti, produženju;

d) oduzimanje i vraćanje roditeljskih prava;

e) davanje dozvole za sklapanje braka pre punoletstva;

f) određivanje nadoknade za eksproprisanu imovinu;

g) dodeljivanje stvari i zajedničke imovine na osnovu sporazuma;

h) sklapanje ugovora o doživotnom izdržavanju;

i) regulisanje međa, fizička podela;

j) sastavljanje testamenta i sudski testament;

k) opozivanje testamenta, čuvanje pisanog testamenta,

l) priznavanje inostranih građanskih odluka itd.

- **CP** (Izvršenje - građanski postupak) - u ovom registru evidentira se svaki predlog o:

a) izvršenju odluka kao što su: presuda, pravosnažna rešenja sudova ili opštinskih organa koji nemaju izvršni organ;

b) izvršenju na osnovu autentičnih dokumenata.

- **CT** (Ostavštine - građanski) - u ovom registru evidentiraju se svi zahtevi za regulisanje ostavštine, i kasnije pronađene imovine.

- **A** (Administrativni predmeti) - u ovom registru evidentiraju se svi upravni sukobi. Ovaj registar vodi samo Osnovni sud u Prištini.

- **VR** (Za overu) - u ovom registru evidentiraju se sve vrste ugovora o kupoprodaji

nekretnina, vozila, ovlašćenja, izjava, itd.

- **VG** (Za overu garancija) - u ovom registru evidentiraju se sva garantna pisma za pozivanje posetioca iz stranih zemalja, kako fizičkih tako i pravnih lica.

- **NJN** (Za međunarodnu pravnu pomoć) - u ovom registru evidentira se svaki dokumenat dostavljen od strane Ministarstva pravde ili drugih zemalja, koje traže pomoć u podnošenju svake vrste dokumenta koji je izdat od strane tih zemalja za naše državljane.

- **NJV** (Za domaću pomoć) - u ovom registru evidentira se svaka vrsta dokumenta ili zahteva koji je dostavljen od strane domaćeg suda za zahtev za pravnu pomoć, saslušanje nekog svedoka, davanje izjave o ostavštini.

- **EK** (Privredni sporovi) - u ovom registru evidentiraju se sporovi između domaćih i stranih pravnih lica u vezi sa poslovnim pitanjima, kao u nastavku:

a) dug, nadoknada štete, gubitak dobita, raskid ugovora, poništenje ugovora;

b) na osnovu žalbe zbog ne registrovanja preduzeća, kao i sva njihova sporna pitanja koja nastaju u trgovinskim udruženjima;

c) intelektualna svojina, autorska prava;

d) industrijska imovina, tržišna marka, industrijski dizajn i patenti.

- **EF** (Privredni stečaj); u ovom registru evidentiraju se svi zahtevi:

a) zahtev za pokretanje stečajnog postupka;

b) reorganizacija pravnih lica u stečaju;

c) likvidacija pravnih lica u stečaju.

- **EP** (Privredno izvršenje); u ovom registru evidentiraju se predlozi, kao u nastavku:

a) izvršenja na osnovu autentičnih dokumenata (računa);

b) izvršenje pravosnažnih odluka, poput: presuda privrednog suda, rešenja, sudskih poravnanja, presuda u arbitraži.

- **K** (Prekršajni postupak) - u ovom registru evidentiraju se zahtevi nadležnih organa za prekršaje u oblastima, kao što su:

a) javni red i mir (zahtevi koje podnose stanica policije i nadležni organi);

b) bezbednost i saobraćaj;

c) javna bezbednost;

d) privreda;

c) finansije;

f) obrazovanje, nauka, kultura i informisanje;

g) socijalna i zdravstvena zaštita, zdravstveno osiguranje i zaštita životne sredine za ljude.

- **KM** (Prekršajni postupak za maloletnike) - u ovom registru evidentiraju se svi zahtevi za pokretanje prekršajnog postupka protiv maloletnika, za prekršaje koji su navedeni u registru "Prekršajni postupak (K)".

- **KE** (Izvršenja - prekršaj) - u ovom registru evidentiraju se sve odluke prekršajne divizije koje su postale pravosnažne.

- **PCD** (Corpus delicti) - u ovom registru evidentiraju se sve vrste materijalnih sredstava pomoću kojih je krivično delo izvršeno.

- **PEP** (Lica sa krivičnim dosijeom) - u ovom registru evidentira se svako lice koje je presudom proglašen krivim.

- **UGJK** (Poverljiv nalog suda) - u ovom registru evidentira se svaki nalog izdat na zahtev policije Kosova, tužilaštva, itd.

- **Za arhiv** **-** u ovom registru evidentira se:

a) prijem predmeta u arhivi; i

b) kretanje predmeta van arhive